CELEX: 32020D0871
Language: ro
Date: 2020-06-23 00:00:00
Title: Decizia de punere în aplicare (UE) 2020/871 a Comisiei din 23 iunie 2020 privind autorizarea unor metode de clasificare a carcaselor de porc în Lituania (Numai textul în limba lituaniană este autentic)

25.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 201/64
               
            
         DECIZIA DE PUNERE ÎN APLICARE (UE) 2020/871 A COMISIEI
         din 23 iunie 2020
         privind autorizarea unor metode de clasificare a carcaselor de porc în Lituania
         (Numai textul în limba lituaniană este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 20 litera (p),
         întrucât:
         
                     (1)
                  
                  
                     Secțiunea B.IV punctul 1 din anexa IV la Regulamentul (UE) nr. 1308/2013 prevede că, pentru clasificarea carcaselor de porc, conținutul de carne macră trebuie să fie estimat prin metode de clasificare autorizate de Comisie, putând fi autorizate doar metodele de estimare confirmate statistic care se bazează pe măsurători fizice ale uneia sau mai multor părți anatomice ale carcasei de porc. Autorizarea metodelor de clasificare trebuie să fie condiționată de respectarea unei toleranțe maxime de eroare statistică în estimare. Această toleranță este definită în partea A din anexa V la Regulamentul delegat (UE) 2017/1182 al Comisiei (2).
                  
               
                     (2)
                  
                  
                     Decizia 2008/364/CE a Comisiei (3) autorizează utilizarea a patru metode de clasificare a carcaselor de porc în Lituania.
                  
               
                     (3)
                  
                  
                     Modificările aparatului sau ale metodelor de clasificare nu trebuie să fie permise, cu excepția cazului în care ele sunt autorizate în mod explicit printr-o decizie de punere în aplicare a Comisiei.
                  
               
                     (4)
                  
                  
                     Lituania a solicitat Comisiei să retragă autorizația pentru metodele „Hennessy Grading Probe (HGP7)” și „IM-03” din lista metodelor autorizate pentru clasificarea carcaselor de porc pe teritoriul său, deoarece aceste metode nu mai sunt utilizate pe teritoriul său.
                  
               
                     (5)
                  
                  
                     De asemenea, Lituania a solicitat Comisiei să autorizeze o nouă metodă (Fat-O-Meat’er II). În acest scop, în protocolul prevăzut la articolul 11 alineatul (3) din Regulamentul delegat (UE) 2017/1182, Lituania a prezentat o descriere detaliată a testului de disecție, indicând principiile pe care se bazează această nouă metodă, rezultatele testului său de disecție și ecuațiile utilizate pentru estimarea procentului de carne macră. Lituania a solicitat, de asemenea, Comisiei să autorizeze formule actualizate pentru două metode (Fat-O-Meat’er S70 și metoda manuală ZP) deja autorizate prin Decizia 2008/364/CE pentru clasificarea carcaselor de porc pe teritoriul său.
                  
               
                     (6)
                  
                  
                     Din examinarea solicitării menționate a reieșit că sunt îndeplinite condițiile de autorizare a noii metode de clasificare și de actualizare a ecuațiilor pentru celelalte două metode. Prin urmare, metodele de clasificare și formulele în cauză trebuie să fie autorizate în Lituania.
                  
               
                     (7)
                  
                  
                     În consecință, din motive de claritate și de securitate juridică, Decizia 2008/364/CE trebuie să fie abrogată.
                  
               
                     (8)
                  
                  
                     Pentru a se acorda operatorilor suficient timp în vederea adaptării la cerințele tehnice legate de introducerea unor noi dispozitive și ecuații, metodele de clasificare a carcaselor de porc autorizate în temeiul Deciziei 2008/364/CE trebuie să continue să se aplice până la 30 aprilie 2021.
                  
               
                     (9)
                  
                  
                     Măsurile prevăzute în prezenta decizie sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTA DECIZIE:
         
            Articolul 1
            
               (1)   În conformitate cu secțiunea B.IV punctul 1 din anexa IV la Regulamentul (UE) nr. 1308/2013, în Lituania este autorizată utilizarea următoarelor metode de clasificare a carcaselor de porc:
               
                           (a)
                        
                        
                           aparatul „Fat-O-Meat’er S70 (FOM S70)” și metodele de estimare aferente, ale căror detalii sunt prezentate în partea I a anexei;
                        
                     
                           (b)
                        
                        
                           aparatul „Fat-O-Meat’er II (FOM II)” și metodele de estimare aferente, ale căror detalii sunt prezentate în partea II a anexei;
                        
                     
                           (c)
                        
                        
                           „metoda manuală (ZP)” de măsurare cu ajutorul unei rigle și metodele de estimare aferente, ale căror detalii sunt prezentate în partea III a anexei.
                        
                     
            
               (2)   Metoda manuală ZP de măsurare cu ajutorul unei rigle, menționată la alineatul (1) litera (c), este autorizată numai pentru abatoarele:
               
                           (a)
                        
                        
                           în care numărul de porci sacrificați săptămânal, calculat ca medie anuală, este de cel mult 500 sau
                        
                     
                           (b)
                        
                        
                           în care numărul de porci sacrificați săptămânal, calculat ca medie anuală, este mai mare de 500, doar atunci când nu se pot aplica metodele de clasificare menționate la alineatul (1) literele (a) și (b).
                        
                     
         
         
            Articolul 2
            Modificările aparatelor sau ale metodelor de clasificare autorizate nu sunt permise, cu excepția cazului în care ele sunt autorizate în mod explicit printr-o decizie de punere în aplicare a Comisiei.
         
         
            Articolul 3
            Decizia 2008/364/CE se abrogă cu efect de la 1 mai 2021.
         
         
            Articolul 4
            Prezenta decizie se adresează Republicii Lituania.
         
         
            Adoptată la Bruxelles, 23 iunie 2020.
            
               
                  Pentru Comisie
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 347, 20.12.2013, p. 671.
         
            (2)  Regulamentul delegat (UE) 2017/1182 al Comisiei din 20 aprilie 2017 de completare a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește grilele utilizate în Uniune pentru clasificarea carcaselor de bovine, porcine și ovine și în ceea ce privește raportarea prețurilor de piață ale anumitor categorii de carcase și animale vii (JO L 171, 4.7.2017, p. 74).
         
            (3)  Decizia 2008/364/CE a Comisiei din 28 aprilie 2008 privind autorizarea unor metode de clasificare a carcaselor de porc în Lituania (JO L 125, 9.5.2008, p. 32).
      
      
         
            ANEXĂ
            METODE DE CLASIFICARE A CARCASELOR DE PORC ÎN LITUANIA
            PARTEA I
            
               Fat-O-Meat’er S70 (FOM S70)
            
            
                     
                        1.
                     
                     
                        Normele prevăzute în prezenta parte se aplică la clasificarea carcaselor de porc cu ajutorul aparatului cunoscut sub denumirea de „Fat-O-Meat’er S70 (FOM S70)”.
                     
                  
                     
                        2.
                     
                     
                        Aparatul este dotat cu o sondă cu diametrul de 6 milimetri care conține o fotodiodă Siemens de tip SFH 950/960 și are o distanță de operare cuprinsă între 3 și 103 milimetri. Rezultatele măsurătorilor se convertesc în conținut estimat de carne macră cu ajutorul unui computer.
                     
                  
                     
                        3.
                     
                     
                        Conținutul de carne macră al unei carcase se calculează după următoarea formulă:
                        LMPFOMS70 = 57,2500 – 0,2516 × F1-0,3926 × F2 + 0,1620 × M2
                        unde:
                        
                                    LMPFOMS70
                                    
                                 
                                 
                                    =
                                 
                                 
                                    procentul estimat de carne macră din carcasă;
                                 
                              
                                    F1
                                 
                                 
                                    =
                                 
                                 
                                    grosimea stratului de grăsime (inclusiv șoriciul) în milimetri, măsurată între a 3-a și a 4-a vertebră, la 8 cm de linia de sacrificare;
                                 
                              
                                    F2
                                 
                                 
                                    =
                                 
                                 
                                    grosimea stratului de grăsime (inclusiv șoriciul) în milimetri, măsurată între a 3-a și a 4-a coastă, numărând de la ultima coastă, la 6 cm de linia de sacrificare;
                                 
                              
                                    M2
                                 
                                 
                                    =
                                 
                                 
                                    grosimea cărnii macre în milimetri, măsurată între a 3-a și a 4-a coastă, numărând de la ultima coastă, la 6 cm de linia de sacrificare.
                                 
                              
                  
                     
                        4.
                     
                     
                        Această formulă este valabilă pentru carcasele cu o greutate cuprinsă între 50 și 110 kilograme.
                     
                  PARTEA II
            
               Fat-O-Meat’er II (FOM II)
            
            
                     
                        1.
                     
                     
                        Normele prevăzute în prezenta parte se aplică la clasificarea carcaselor de porc cu ajutorul aparatului cunoscut sub denumirea de „Fat-O-Meat’er II (FOM II)”.
                     
                  
                     
                        2.
                     
                     
                        FOM II este format dintr-o sondă optică dotată cu un cuțit, dintr-un dispozitiv de măsurare a grosimii având o distanță de operare cuprinsă între 0 și 125 mm și dintr-o consolă de colectare și analiză a datelor. Rezultatele măsurătorilor se convertesc în conținut estimat de carne macră cu ajutorul aparatului FOM II.
                     
                  
                     
                        3.
                     
                     
                        Conținutul de carne macră al unei carcase se calculează după următoarea formulă:
                        LMPFOMII = 61,4200 – 0,6891 × F2 + 0,0977 × M2
                        unde:
                        
                                    LMPFOMII
                                    
                                 
                                 
                                    =
                                 
                                 
                                    procentul estimat de carne macră din carcasă;
                                 
                              
                                    F2
                                 
                                 
                                    =
                                 
                                 
                                    grosimea stratului de grăsime (inclusiv șoriciul) în milimetri, măsurată între a 3-a și a 4-a coastă, numărând de la ultima coastă, la 6 cm de linia de sacrificare;
                                 
                              
                                    M2
                                 
                                 
                                    =
                                 
                                 
                                    grosimea cărnii macre în milimetri, măsurată între a 3-a și a 4-a coastă, numărând de la ultima coastă, la 6 cm de linia de sacrificare.
                                 
                              
                  
                     
                        4.
                     
                     
                        Această formulă este valabilă pentru carcasele cu o greutate cuprinsă între 50 și 110 kilograme.
                     
                  PARTEA III
            
               Metoda manuală (ZP)
            
            
                     
                        1.
                     
                     
                        Normele prevăzute în prezenta parte se aplică la clasificarea carcaselor de porc prin „metoda manuală (ZP)” de măsurare cu ajutorul unei rigle.
                     
                  
                     
                        2.
                     
                     
                        Această metodă poate fi aplicată utilizând o riglă, clasificarea fiind făcută pe baza ecuației de predicție. Metoda se bazează pe măsurarea manuală, pe linia mediană a carcasei despicate, a grosimii stratului de grăsime și a grosimii mușchiului.
                     
                  
                     
                        3.
                     
                     
                        Conținutul de carne macră al carcaselor se calculează după următoarea formulă:
                        LMPZP = 54,89 – 0,4751 × F +0,1204 × M
                        unde:
                        
                                    LMPZP
                                 
                                 
                                    =
                                 
                                 
                                    procentul estimat de carne macră din carcasă;
                                 
                              
                                    F
                                 
                                 
                                    =
                                 
                                 
                                    grosimea stratului de grăsime (inclusiv șoriciul) în milimetri, măsurată pe linia de sacrificare a carcasei, în locul unde aceasta este cea mai subțire, deasupra musculus gluteus medius;
                                 
                              
                                    M
                                 
                                 
                                    =
                                 
                                 
                                    grosimea mușchiului lombar în milimetri, măsurată pe linia de sacrificare a carcasei, ca fiind distanța cea mai scurtă dintre extremitatea anterioară (craniană) a musculus gluteus medius și extremitatea superioară (dorsală) a canalului rahidian.
                                 
                              
                  
                     
                        4.
                     
                     
                        Această formulă este valabilă pentru carcasele cu o greutate cuprinsă între 50 și 110 kilograme.